Sagredo visita les instal•lacions de la Ciutat Esportiva de Paterna acompanyat de Layhoon Chan
18/12/2015

# Sagredo visita les instal•lacions de la Ciutat Esportiva de Paterna acompanyat de Layhoon Chan

[![L'Alcalde de Paterna, Juan Antonio Sagredo, la presidenta del València CF, Layhoon Chan i el regidor d'Esports, José Manuel Mora amb l'equip de futbol del Patronat Municipal Francisco Esteve de Paterna](/images/noticias/2015/12/ciudad-deportiva-valencia.jpg)](/images/noticias/2015/12/ciudad-deportiva-valencia.jpg)

18.12.2015

L’alcalde de Paterna, Juan Antonio Sagredo, ha invitat la presidenta del València CF, Layhoon Chan, a la Cordà de Paterna “perquè puga disfrutar de la nostra tradició més important”

L’alcalde de Paterna, Juan Antonio Sagredo, ha visitat este matí les instal•lacions de la Ciutat Esportiva de Paterna acompanyat de la presidenta del València CF, Layhoon Chan, a més del regidor d’Esports de l’Ajuntament, José Manuel Mora

Una trobada en què han saludat a la vintena d’usuaris del Patronat Municipal Francisco Esteve de Paterna que una vegada a la setmana entrenen en les instal•lacions esportives, gràcies a un conveni firmat en 2011 entre la Fundació Esportiva Municipal de Paterna, Fundació MAPFRE i Fundació del València Club de Futbol.

L’alcalde ha agraït a Layhoon Chan el foment d’esta iniciativa i ha acompanyat la presidenta en l’entrega de balons i material esportiu per als usuaris del Patronat Francisco Esteve. “Els jóvens fan esport, es diverteixen, i es tracta d’una activitat molt important tant per a ells com per a les seues famílies”, ha subratllat el primer edil.

Juan Antonio Sagredo ha aprofitat la visita per a invitar la presidenta a la Cordà que se celebra a Paterna l’últim diumenge de cada mes d’agost. “A causa de la magnífica relació amb Layhoon Chan, l'hem invitada a la nostra tradició més important perquè puga assistir i disfrutar d’ella”, ha subratllat Sagredo.

El conveni actual suposa una oportunitat de desenrotllament físic i personal per als usuaris del Patronat Intermunicipal Francisco Esteve. Mapfre finança el projecte, el València CF cedeix les seues instal•lacions i la Fundació Esportiva Municipal s’ocupa de la coordinació de l’escola.